יאנג ת'אג

ג'פרי לאמאר ויליאמס (באנגלית: Jeffery Lamar Williams; נולד ב-16 באוגוסט 1991), ידוע בשם הבמה יאנג ת'אג, הוא ראפר, זמר, פזמונאי ומפיק מוזיקלי אמריקאי.

 ביוגרפיה 
ג'פרי לאמאר ויליאמס נולד באטלנטה, העשירי מתוך אחד עשר ילדים. הוא מסילבן הילס (אנ'), שכונה באטלנטה (אזור 3). הוא גדל בדיור ציבורי בסאות' ג'ונסבורו. יאנג ת'אג חשף במספר ראיונות כי הוא גורש בכיתה ו' על כך ששבר את זרועה של המורה. הוא נשלח לכלא נעורים לארבע שנים.

יאנג ת'אג הוציא בתחילת דרכו סדרה של מיקסטייפים עצמאיים החל מ-2011. ב-2013, הוא חתם עם 1017 רקורדס, חברת התקליטים של הראפר גוצ'י מיין.

יאנג ת'אג זכה להכרה ב-2014 עם הסינגלים "Stoner" ו"Danny Glover" בנוסף להופעות אורח בכמה סינגלים, כמו "About The Money" של .T.I ו-"Life Style" של ריץ' גאנג. בשנת 2015 הוציא את מיקסטייפ הבכורה המסחרי שלו, Barter 6, שהגיע למקום ה-22 במצעד הבילבורד 200 וזכה לשבחים מהמבקרים. באותה השנה, הוציא את המיקסטייפ Slime Season ואת מיקסטייפ ההמשך Slime Season 2. שני המיקסטייפים זכו לשבחים מהמבקרים.

בשנת 2016 הוציא ת'אג את המיקסטייפים I'm Up, Slime Season 3 ו-Jeffery, שהגיעו למקומות ה-22, השביעי והשמיני בהתאמה במצעד הבילבורד 200 וזכו לשבחים ממבקרי המוזיקה. ב-2017 הוציא את המיקסטייפ Beautiful Thugger Girls, שהגיע למקום השמיני במצעד הבילבורד 200 וזכה בתואר הזהב מטעם איגוד תעשיית ההקלטות האמריקאי. באותה השנה, הוציא מיקסטייפ משותף עם הראפר פיוצ'ר בשם Super Slimey, שהיה לאלבום המצליח ביותר של ת'אג במצעדי הבילבורד נכון לכניסתו, והגיע למקום השני במצעד הבילבורד 200.

ב-2018 הוציא אלבום אוסף בשם Slime Language המציג את האמנים אותם החתים בחברת התקליטים שלו, YSL רקורדס. באותה השנה, יאנג ת'אג התפרסם גם בזכות הופעת האורח שלו בשיר "Havana", שיצא ב-2017, של זמרת הפופ קמילה קביו, שהגיע למקום הראשון בבילבורד הוט 100 בינואר 2018, והפך לסינגל הראשון של יאנג ת'אג בצמרת מצעדי הפזמונים.

בשנת 2019, הוציא את השיר "The London" יחד עם ג'יי קול וטראוויס סקוט, השיר הפך לשיר שהגיע למקום הגבוה ביותר בבילבורד הוט 100 של יאנג ת'אג כאמן סולו, תוך שהגיע למקום ה-12. השיר הופיע באלבום הבכורה שלו, So Much Fun, שיצא ב-16 באוגוסט 2019, יום הולדתו של יאנג ת'אג, והגיע למקום הראשון במצעד הבילבורד 200. נוסף על כך, קיבל האלבום את תואר הפלטינה מאיגוד תעשיית ההקלטות האמריקאי והועמד לפרס המוזיקה של בילבורד לאלבום הראפ המוביל.

בשנת 2020 הוציא יחד עם כריס בראון את המיקסטייפ Slime & B, מתוכו הסינגל המוביל, "Go Crazy", שהגיע בשיאו למקום השלישי במצעד הבילבורד הוט 100.

 חיים אישיים 
ליאנג ת'אג שישה ילדים מארבע נשים (שלושה בנים ושלוש בנות). הוא הפך לאב בגיל 17. באפריל 2015 הוא התארס לג'ריקה קרלה, מנהלת קו בגדי ים. ת'אג קנה את ביתו הראשון בספטמבר 2016, לאחר צאתו של המיקסטייפ Jeffery.

 הסתבכויות עם החוק 
באפריל 2015, לאחר ירי לעבר אוטובוס הופעות של ליל ויין על ידי חברי כנופיית בלאדס, יאנג ת'אג היה בין אלה שנתבעו על ידי נהג האוטובוס לצד קאש מאני רקורדס, יאנג מאני ובירדמן.

תביעה הוגשה נגד ת'אג בינואר 2017 לאחר שלא הופיע בהופעה במתחם הספורט הקהילתי של רוצ'סטר לאחר שחתם על חוזה של 55,000 דולר. זו לא הייתה הפעם הראשונה בה הוגשה נגדו תביעה בגין אי התייצבות בהופעה, שכן חברת הפקות מטקסס עשתה זאת באפריל 2016 לאחר שלא הגיע להופעה.

ת'אג הואשם באפריל 2017 לאחר שעל פי הדיווחים סטר לאישה מחוץ למועדון לילה בחודש הקודם. האישה התווכחה עם ארוסתו של ת'אג, ג'ריקה קרלה, כשלפי החשד ת'אג נכנס פנימה והכה את האישה. האישומים בוטלו בשל חוסר ראיות.

אישומי החזקת האקדח והסמים של יאנג ת'אג בוטלו באפריל 2017 בעקבות פשיטה על ביתו דאז בסנדי ספרינגס, ג'ורג'יה, שהביאה לכך שהוא הואשם בהחזקת קוקאין, מריחואנה ושלוש עבירות של החזקת אקדח. עורכי דינו של ת'אג טענו כי המשטרה ערכה את החיפוש ללא צו שהוביל לביטול כל האישומים למעט החזקת מריחואנה. באפריל 2017 דווח כי ת'אג נתבע על ידי Heritage Select Homes בגין חובות של כמעט 2.2 מיליון דולר בתשלומים.

ב-24 בספטמבר 2017, ת'אג נעצר בברוקהייבן, ג'ורג'יה, באשמת החזקת סמים רבים והחזקת נשק חם. הוא שוחרר בערבות שלושה ימים לאחר מכן. ב-7 בספטמבר 2018 הוא הואשם בהחזקה ובכוונה למכור מתאמפטמין, הידרוקודון  ומריחואנה. הוא הואשם גם בהחזקת אמפטמין, אלפראזולאם, קודאין (2 אישומים) ונשק חם; כתב אישום זה היה קשור למעצרו ב-2017.

ב-9 במאי 2022, ת'אג נעצר באטלנטה באישומי שיוך לכנופיות. ת'אג וגאנה היו בין 28 האנשים הקשורים ל-YSL רקורדס שהואשמו בכתב אישום של 56 סעיפים.Young Thug and Gunna Listed in 56-Count Indictment Involving 28 YSL Members Facing RICO Charges, Thug Arrested   Complex, BYABEL SHIFFERAW, May 09, 2022 לאחר חיפוש בביתו הוא הואשם בשבע עבירות נוספות הקשורות להחזקת חומרים בלתי חוקיים וכלי נשק בלתי חוקיים. הוא הוחזק בבית המשפט העליון של מחוז פולטון. בקשתו לשחרור בערבות נדחתה מספר פעמים והוא נשאר לכלא במחוז קוב מאז מעצרו.

ב-27 בנובמבר 2023, המשפט הפלילי שלו החל רשמית. חמישה מהנאשמים יעמדו למשפט גם עמו. ב-12 בדצמבר 2023, הוסכם כי המשך המשפט יתעכב עד ינואר 2024 לאחר שהנאשמת שאנון סטילוול נדקרה מספר פעמים במהלך קטטה שהתרחשה בכלא מחוז פולטון. המשפט התחדש ב-2 בינואר 2024.

 דיסקוגרפיה 
 אלבומי אולפן 
 2019: So Much Fun
 2021: Punk
 2023: Business Is Business
 2025: UY Scuti

 אלבומי אוסף 
 2018: Slime Language
 2021: Slime Language 2

 מיקסטייפים 
 2015: Barter 6
 2016: I'm Up
 2015: Slime Season
 2015: Slime Season 2
 2016: I'm Up
 2016: Slime Season 3
 2016: Jeffery
 2017: Beautiful Thugger Girls

 מיקסטייפים משותפים 
 2017: Super Slimey (עם פיוצ'ר)
 2020: Slime & B (עם כריס בראון)

 פרסים ומועמדויות 
 שנה פרסים קטגוריה מועמדותתוצאהמקור 2014 פרסי ההיפ הופ של ה-BETWho Blew Up יאנג ת'אגפרס Made-You-Lookשיר המועדונים הטוב ביותר"Stoner"2015פרסי ה-BETפרס בחירת הצופים של קוקה-קולה"Throw Sum Mo"(עם ריי סרמורד וניקי מינאז')2017פרסי הווידאו קליפים של MTVהעריכה הטובה ביותר"Wyclef Jean"פרסי הווידאו קליפים של בריטניהוידאו קליפ השנההסרטון העירוני הטוב ביותרהעריכה הטובה ביותר בווידאו קליפפרס ה-Must See של Vevoההפקה הטובה ביותר בווידאו קליפ"Homie"2018פרסי הווידאו קליפים של MTVוידאו קליפ השנה"Havana" (עם קמילה קביו)שיר השנהסרטון הפופ הטוב ביותרהכוריאוגרפיה הטובה ביותרפרס המוזיקה האמריקאיתשיתוף הפעולה של השנהווידאוקליפ השנההשיר המועדף בסגנון פופ/רוק2019פרס גראמישיר השנה"This Is America"פרסי הווידאו קליפים של MTVשיר הקיץ"Goodbyes" (עם פוסט מאלון)"The London" (עם ג'יי קול וטראוויס סקוט)2020פרס גראמיביצוע הראפ/שירה הטוב ביותר2025פרס ה-BETשיתוף הפעולה הטוב ביותר"Bless"

 קישורים חיצוניים 



 הערות שוליים 

קטגוריה:ראפרים אמריקאים
קטגוריה:זמרי פופ אמריקאים
קטגוריה:זוכי פרס גראמי
קטגוריה:אמני קאש מאני רקורדס
קטגוריה:אמני אטלנטיק רקורדס
קטגוריה:זמרים אפרו-אמריקאים
קטגוריה:זוכי פרס המוזיקה של MTV אירופה
קטגוריה:אמריקאים שנולדו ב-1991